**Početak prijava obrazovnih programa u ljetnome roku**

Kao što je propisano *Odlukom o upisu učenika u I. razred srednje škole u školskoj godini 2017./2018.*, **dana 26. lipnja 2017. godine započinju prijave obrazovnih programa u sustavu NISpuSŠ**. Prijave obrazovnih programa **započet će u 12:00 sati**, a ogledne ljestvice poretka bit će vidljive **od 22:00 sata istoga dana**.   
  
Cijeli postupak prijava detaljno je opisan u publikaciji *„Prijave i upisi u srednje škole za školsku godinu 2017./2018. – Idemo u srednju!*“ te upućujemo sve kandidate da dobro prouče sam postupak. **Prijave obrazovnih programa trajat će do 10. srpnja 2017.** uz iznimku onih obrazovnih **programa koji zahtijevaju dodatne provjere, a koji će se moći prijavljivati do 2. srpnja 2017**. Konačne ljestvice poretka za sve programe, pa i one s ranijim rokom prijave, bit će generirane 10. srpnja 2017. godine.   
  
Svi kandidati koji žele prijaviti obrazovne programe i upisati se u ljetnome roku, moraju ih prijaviti u gore navedenim rokovima te poštovati i ostale rokove navedene u publikaciji. Naglašavamo svim kandidatima da listu prioriteta treba pažljivo pripremiti tako da se na vrh liste postavi obrazovni program koji se najviše želi upisati, a zatim i ostali, željenim redoslijedom. Sukladno tome, kandidat će se optimalno rasporediti na obrazovni program koji mu je najviši na listi prioriteta, a za koji se, prema ostvarenim bodovima, nalazi u sklopu upisne kvote.**Posebnu pažnju potrebno je obratiti pri prijavljivanju paralelnih umjetničkih programa na način kako je opisano u publikaciji** *„Prijave i upisi u srednje škole za školsku godinu 2017./2018. – Idemo u srednju! - Učenici koji upisuju umjetničke programe i odjele za sportaše*“.   
  
Na sljedećem linku imate kratku uputu kako prijaviti obrazovne programe i osnovne informacije o predstojećim događajima u sustavu <https://meduza.carnet.hr/index.php/media/watch/11777>Također napominjemo da je objavljen već održani informativni webinar za učenike na sljedećem linku https://connect.carnet.hr/p8zmqjo2rfh/